சிலைவாண னா(க) இருந்து ஆயிரம் புயங்கள் துணிந்தும் உயர் சீவன் உற்றான் தலை ஆவி கொடுத்திடும் செங்குந்தர் உயிர் பெற்றிட நீ தயை செய்வாயே. (1)  செங்குந்தர் என்போர் போர்-வீரர்கள். கலைவாணியே! போரில் மடிந்த அவர்களை எழுப்பித் தரவேண்டும். - ஒட்டக்கூத்தர் கலைவாணியை வேண்டியது. நிலைதந்தார் உலகினுக்கு (மி)யாவருக்கும் மானமதை நிலைக்கத் தந்தார் கலைதந்தார் வணிகருக்குச் சீவனஞ் செய்திடவென்றே கையிற் தந்தார் விலைதந்தார் தமிழுனுக்குச் செங்குந்தர் என்கவிக்கே விலையாகத்தான் கலைதந்தார் எனக்கும் 'ஒட்டக்கூத்தன்' எனப் பெயரையும் தந்தாரே. (2)  செங்குந்தர் என்னும் குடியினர் போரில் தோன்றி மான உணர்வு எல்லாருக்கும் நிலைக்கும்படி அளித்தனர். ஆடை நெய்து தந்து வாணிகர்கள் பிழைக்க வகை செய்து தந்திருக்கின்றனர். தமிழ் வாழ்வுக்காகப் பல பரிசுகள் தந்து உதவி வருகின்றனர். ஒட்டக்கூத்தருக்கும் வாழ்வு தந்து பேணி வந்தனர். ஒட்டக்கூத்தன் என்னும் பெயரை அவனுக்குச் சூட்டியவர்களும் செங்குந்தரே.  